als_Latn dik_Latn sag_Latn
Një milion votat kundër Partisë Demokratike në vitin 2013 dukej se nuk do të përsëriteshin më asnjëherë. Por ndodhi çudia, PS pati një nga rritjet më të mëdha në historinë e saj politike dhe PD-ja mori më pak vota dhe mandate se katër vite më parë . Në qytete si; Vlora, Fieri, Berati, dhe Tirana, socialistët kanë treguar se mund ti kenë bastione të tyret gjithmonë në votime. Por në zgjedhjet e 25 qershorit treguar se veç këtyre qyteteve mbi 50% të votave PS-ja i mori dhe në Korçë. Në këtë bashki PS-ja u rrit nga 44% në 2013, ne 52,1% në 2017. Por pse ndodhi kjo, ndoshta për shkak të Rilindjes Urbane e ka qenë një nga programet prioritare të qeverisjes së Edi Ramës. E shoqëruar me skepticizëm dhe kritika nga shumëkush.
Madje edhe analistë të krahut të qeverisë mendonin se investimet në qendrat e qyteteve, shëtitoret, parqe dhe institucione të kulturës, artit e sportit, ishin të parakohshme në Shqipërinë e mijëra familjeve që e shtyjnë muajin me paratë e ndihmës ekonomike dhe të fshatrave pa rrugë, ujë e kanalizime. Ndërkohë Rama insistonte se transformimi i qyteteve, që fillon nga qendrat e tyre do të prodhojë votë edhe në fshat. Po ta lexosh votën e 25 qershorit nga ky kënd duket se projektet urbane në qytetet kryesore kanë dhënë efekt edhe në fshatrat e Bashkive të reja.
Dhe kjo rritje është përafërsisht e njëjtë si në qytet, ku janë kryer investime të mëdha edhe në fshat ku nuk ka ndodhur ndonjë ndryshim i dukshëm. Vlora, që dukej e paduruar për Lungomaren, reagoi me një votë historike kur e pa të përfunduar. Me sa duket shqiptarët votojnë edhe për pulën mot, jo vetëm për vezën sot.
als_Latn als_Latn als_Latn